Hoender-invoerders waarsku oor pluimvee-verhogings | Maroela Media
V.l.n.r. Nontwenhle Mchunu, stigter en direkteur van die hoenderinvoermaatskappy Mkabayi Group; Unati Speirs, voorsitter van EBieSA en Clif Johnston, adjunkvoorsitter van Sancu (Foto: Siphelele Dludla/African News Agency/ANA)
Die nasionale verbruikersvakbond Sancu het Woensdag gewaarsku dat tariefheffings op ingevoerde pluimveeprodukte tot 'n plaaslike verhoging van ongeveer 32% op hoenderprodukte kan lei.
Die Suid-Afrikaanse Pluimveevereniging (SAPV), 'n groep wat die belange van grootskaalse vervaardigers, insluitend RCL Foods, Astral Foods en Rainbow Chickens, behartig, het by die Kommissie vir Internasionale Handelsadministrasie (Itac) aansoek gedoen dat invoertariewe met tot 82% verhoog moet word.
Sancu en die Emerging Black Importers and Exporters South Africa (EBieSA) het Woensdag tydens 'n perskonferensie gesê dit kan verbruikers onder verdere finansiële druk plaas en voedselsekuriteit vir behoeftige persone bedreig.
EBieSA se voorsitter, Unatie Speirs, het gesê SAPV meen dat invoere skadelik is vir die plaaslike bedryf, maar bygevoeg EBieSA glo die vervaardigersvereniging wil slegs hul lede se wins beskerm ten koste van verbruikers en opkomende swart invoerders.
Speirs het gesê bewerings deur die SAPV dat invoere plaaslike poste bedreig, is nie die waarheid nie, omdat duisende persone staatmaak op die invoer- en uitvoermark.
"SAPV skep die verkeerde indruk dat invoere, maak nie saak of dit van Brasilië, die VSA of EU vandaan kom nie, 'n negatiewe impak het op grootskaalse vervaardigers. Dit is nie die waarheid nie. In 2018 het sommige plaaslike vervaardigers wins van meer as R1,4 miljard vir die jaar getoon," het sy gesê. "Wat wel waar is, is die persepsie wat geskep word om verdere beskerming vir plaaslike vervaardigers te verseker in 'n mark wat reeds gekonsentreer en ongetransformeer is."
Speirs het gesê 'n yslike invoertarief op pluimvee is "eenvoudig 'n manier om van die kompetisie ontslae te raak, spesifiek klein, swartbeheerde ondernemings en invoerders".
Clif Johnston, adjunkvoorsitter van Sancu, het gesê Suid-Afrikaanse vervaardigers kan slegs 70% van die hoender vervaardig om te voldoen aan die aanvraag van die land se verbruikers. Die oorblywende 30% word van ander lande ingevoer. Hy het bygevoeg invoere speel 'n kritieke rol om hoenderpryse mededingend te hou – tot voordeel van verbruikers. "Hoender is die goedkoopste vorm van proteïen. Vir talle verbruikers is dit hul enigste bron van proteïen wat hulle slegs soms kan bekostig. Enige verhogings in die prys van hoenderprodukte sal tot erge teenspoed lei vir verbruikers," het hy gesê.
Ek het nie simpatie met die groot hoender produsente nie. As ek bees vleis koop is dit wat ek kry. Hoender produsente verkoop 20% (die wet laat 15% toe) water aan my. Verkoop suiwer hoender en julle sal simpatie begin terugwen.
Ons het oorgenoeg hoenders in SA en hoef nie in te voer nie. Bring net siektes in.
Alida, jy het geen idee waarvan jy praat nie! Miljoene mense in die land kan nie die oorgenoeg duur hoenders van SA bekostig nie. Kompetisie is gesond!
Dit hou meskien kompetiese gesond maar ontneem mense van werksgeleenthede.
Dienk aan die hele bedryf, vanaf die eier tot die slagpale. Meer mielies sal weer vir voer benodig word. Dit is 'n kettingreaksie.
As ek so deur die artikel lees skerm hulle net om die swart invoerders te beskerm. More slaap hulle weer apartheid en rassisme hier êrens in.
Die groot hoender produsente kan nie kers vashou met oorsee se hoenders en die verbruiker moet meer betaal vir n patetiese boerdery. Dit is soos Afrika maak. As jy nie kan kompeteer gaan vra jy dat kompetisie uitgeskakel word met die duurder invoer tarief. En almal moet meer betaal sodat die geldgierige hoender monopolie hulle sakke kan vul. Begin om julle duur arbeid wat ondoeltreffend is uit te skakel en beskerm word deur julle patetiese optrede